CHAYO ออกหุ้นกู้ 1.8 พันลบ. ชูดอกเบี้ยสูง 6% ขายสถาบัน-รายใหญ่ 17-19 พ.ค.นี้
CHAYO ออกหุ้นกู้ 1.8 พันลบ. ชูดอกเบี้ยสูง 6% ขายสถาบัน-รายใหญ่ 17-19 พ.ค.นี้ นำเงินชำระคืนหุ้นกู้-ทุนหมุนเวียนธุรกิจ
CHAYO ออกหุ้นกู้ 1.8 พันลบ. ชูดอกเบี้ยสูง 6% ขายสถาบัน-รายใหญ่ 17-19 พ.ค.นี้ นำเงินชำระคืนหุ้นกู้-ทุนหมุนเวียนธุรกิจ
25 เม.ย. 2565

บริษัท ชโย กรุ๊ป จำกัด (มหาชน) หรือ CHAYO ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทครั้งที่ 1/2565 วงเงินไม่เกิน 1,800 ล้านบาท แบ่งเป็นจำนวนเสนอขายไม่เกิน 1,500 ล้านบาท และหุ้นกู้สำรองเพิ่มเติมไม่เกิน 300 ล้านบาท อายุหุ้นกู้ 3 ปี 6 เดือน อัตราดอกเบี้ยคงที่ 6.00% ต่อปี ชำระดอกเบี้ยทุก 3 เดือนตลอดอายุหุ้นกุ้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 17-19 พ.ค.65 ผ่าน บล.เมอร์ชั่น พาร์ทเนอร์  บล.เคทีบีเอสที บล.เอเชีย พลัส และ บล.กรงไทย ซีมิโก้
โดยบริษัท ทริสเรทติ้ง จำกัด จัดอันดับความน่าเชื่อถือ CHAYO ที่ “BB+” แนวโน้มอันดับเครดิต “คงที่” (Stable) เมื่อวันที่ 25 มี.ค.65  ทั้งนี้เพื่อนำเงินที่ได้จากการเสนอขายหุ้นกู้ครั้งนี้ไปชำระคืนหุ้นกู้ที่ครบกำหนดในเดือน ส.ค. 65 จำนวนไม่เกิน 300 ล้านบาท และนำไปใช้เพิ่มทุนในบริษัทย่อยผ่านบริษัทบริหารสินทรัพย์ ชโย เจวี จำกัด เพื่อซื้อหนี้เสียมาบริหาร 880 ล้านบาท และเพื่อซื้อหนี้และ/หรือลงทุนในธุรกิจของกลุ่มชโย และเพื่อใช้เป็นเงินทุนหมุนเวียนไม่เกิน 620 ล้านบาทภายในเดือน ธ.ค.65